Renessansehagen er en urtehage med form og planteinnhold slik det ble anbefalt i Norges første hagebok, fra 1694. Den ble skrevet av Christian Gartner og først trykt i København. Boka ble fort utsolgt, og ble trykt opp på ny i Trondheim i 1746. Renessansehagen på Ringve ble etablert 300 år etter første utgivelse, i 1994, og viser medisinplanter, grønnsaker, prydplanter, fiberplanter og krydderplanter som ble dyrket i Trondheim på 1600-tallet.